PATVIRTINTA

Druskininkų savivaldybės

Leipalingio progimnazijos direktoriaus 2018 m. rugpjūčio 2 d.

įsakymu Nr. V1-TV-2

**DRUSKININKŲ SAVIVALDYBĖS LEIPALINGIO PROGIMNAZIJOS**

**MOKINIŲ SKATINIMO IR DRAUSMINIMO TVARKOS APRAŠAS**

**I. BENDROSIOS NUOSTATOS**

1. Druskininkų savivaldybės Leipalingio progimnazijos mokinių drausminimo ir skatinimo tvarkos aprašas (toliau - aprašas) reglamentuoja mokyklos darbo tvarką. Jo tikslas – skatinti mokinių iniciatyvumą, daryti įtaką mokinių elgesiui, kad gerėtų mokyklos bendruomenės narių tarpusavio santykiai.

2. Aprašas parengtas vadovaujantis Lietuvos Respublikos švietimo įstatymu, kitais įstatymais, Lietuvos Respublikos Vyriausybės nutarimais, kitais teisės aktais, progimnazijos nuostatais.

3. Už šio aprašo įgyvendinimą atsako mokyklos direktorius, o jį įgyvendinti įsipareigoja visa progimnazijos bendruomenė.

**II.** **MOKINIŲ SKATINIMAS**

4. **Mokinius skatinti gali:**

4.1. klasės vadovas;

4.2. dalykų mokytojai;

4.3. progimnazijos administracija;

4.4. socialinis pedagogas;

4.5. mokyklos savivaldos institucijos;

4.6. kiti fiziniai ir juridiniai asmenys.

5. **Mokiniai yra skatinami**:

5.1. už puikų ir labai gerą mokymąsi;

5.2. už gerą pamokų lankomumą;

5.3. už labai gerą elgesį pagal mokinio elgesio taisykles;

5.4. už pasiekimus atskirų mokomųjų dalykų srityse pagal olimpiadų, konkursų nuostatus;

5.5. už aktyvią veiklą, naujas iniciatyvas;

5.6. už taurius, drąsius, pilietiškus poelgius;

5.7. už ryškesnę mokslo, elgesio ir kitos veiklos pažangą;

Mokiniai gali būti skatinami iškart, pamokos, klasės valandėlės, renginio metu, pasibaigus trimestrui, mokslo metams.

6. **Skatinimo formos:**

6.1. pagyrimas žodžiu;

6.2. įrašas elektroniniame dienyne;

6.3. direktoriaus padėkos rašomos renginių (olimpiadų, konkursų, varžybų) nugalėtojams, dalyviams (respublikoje), ir už labai gerus mokymosi pasiekimus, įsakymus iškabinant skelbimų lentoje;

6.4. padėka mokiniui ir jo tėvams (globėjams, rūpintojams);

6.5. paskatinimai dovanėlėmis (pagal galimybes) renginių nugalėtojams, gerai besimokantiems mokiniams;

6.6. pažintinės ekskursijos, išvykos geriausiai besimokantiems ir nepriekaištingo elgesio mokiniams (10 asmenų), I-III vietų konkursų, olimpiadų, varžybų savivaldybėje, respublikoje laimėtojams, naudojant prevencinių programų, mokinio krepšelio ir rėmėjų lėšas;

6.7. kvietimai į šventę „Tiltai į sėkmę“;

6.8. „Metų mokinio“ nominacijos įteikimas;

6.9. dešimt progimnazijoje geriausiai besimokančių mokinių nuotraukų talpinimas pirmūnų garbės lentoje.

**III.** **MOKINIŲ DRAUSMINIMAS**

7. **Drausminti gali:**

7.1.klasėsvadovas; 7.2. mokytojai;

7.3. socialinis pedagogas;

7.4. progimnazijos administracija;

7.5. techninio ir aptarnaujančio personalo darbuotojai;

7.6. progimnazijos savivaldos institucijos.

8. **Mokinių drausminimo tvarka**  (Taikoma mokiniams už mokyklos darbo tvarkos taisyklių, mokymosi sutarties pažeidimus)

8.1. Individualus pokalbis su mokiniu; 8.2. pokalbis (dalyvauja mokinys, mokytojas, klasės auklėtojas, informuojami tėvai (globėjai, rūpintojai)); 8.3. pokalbis (dalyvauja mokinys, klasės auklėtojas, socialinis pedagogas; 8.4. mokinio elgesio aptarimas (mokinys, tėvai (globėjai, rūpintojai), socialinis pedagogas); 8.5. administracijos atstovo (direktoriaus arba pavaduotojo ugdymui) pokalbis (dalyvauja mokinys, tėvai (globėjai, rūpintojai), socialinis pedagogas); 8.6. įspėjimas, įformintas direktoriaus įsakymu (informuojami tėvai (globėjai, rūpintojai); 8.7. elgesio(mokymosi) aptarimas Vaiko gerovės komisijoje (dalyvauja mokinys, tėvai (globėjai, rūpintojai)); 8.8. papeikimas, įformintas direktoriaus įsakymu (informuojami tėvai (globėjai, rūpintojai)); 8.9. elgesio(mokymosi) aptarimas Progimnazijos tarybos posėdyje (dalyvauja mokinys, tėvai (globėjai, rūpintojai)); 8.10. kreipimasis į Druskininkų PK prevencijos poskyrio specialistus, Vaiko teisių apsaugos tarnybą; 8.11. elgesio(mokymosi aptarimas Progimnazijos tarybos posėdyje (dalyvauja mokinys, tėvai (globėjai, rūpintojai)); 8.12. kreipimasis į savivaldybės Vaiko gerovės komisiją dėl minimalios ar vidutinės priežiūros skyrimo.

**IV. BAIGIAMOSIOS NUOSTATOS**

9. Mokinių drausminimo ir skatinimo tvarkos aprašas skelbiamas progimnazijos interneto svetainėje [www.leipalingis.lt](http://www.leipalingis.lt) .

10. Esant reikalui, į pokalbius, posėdžius gali būti pakviesti ir kiti asmenys.

11. Visa progimnazijos bendruomenė turi būti supažindinama su šiuo aprašu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_